Πρόταση απόφασης του Συμβουλίου σχετικά με τη σύναψη συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής (95/C 231/04) COM(95) 120 τελικό - 95/0094(CNS)

(Υποβλήθηκε από την Επιτροπή την 1η Ιουνίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 126 και 127, το άρθρο 228 παράγραφος 2 πρώτη πρόταση και το άρθρο 228 παράγραφος 3 πρώτη πρόταση,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, με την απόφασή του της 21ης Νοεμβρίου 1994, το Συμβουλίο εξουσιοδότησε την Επιτροπή να διαπραγματευτεί συμφωνίες συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης ανάμεσα στην Ευρωπαϊκή Κοινότητα, τον Καναδά και τις Ηνωμένες Πολιτείες της Αμερικής 7

ότι η Κοινότητα και οι Ηνωμένες Πολιτείες της Αμερικής αναμένουν αμοιβαία οφέλη από μια τέτοια συνεργασία 7

ότι η συμφωνία συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής πρέπει να εγκριθεί,

ΑΠΟΦΑΣΙΖΕΙ:

Άρθρο 1

Με την παρούσα απόφαση εγκρίνεται η συμφωνία συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης ανάμεσα στην Ευρωπαϊκή Κοινότητα και τις Ηνωμένες Πολιτείες της Αμερικής. Το κείμενο της συμφωνίας επισυνάπτεται στην παρούσα απόφαση.

Άρθρο 2

Οι γνωστοποιήσεις σύμφωνα με το άρθρο 11 γίνονται από τον Πρόεδρο του Συμβουλίου.

Συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την κατάρτιση προγράμματος συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης

Η ΕΥΡΩΠΑΪΚΗ ΚΟΙΝΟΤΗΤΑ

αφενός και

ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ

αφετέρου (στη συνέχεια αναφέρονται ως «τα μέρη»),

ΛΑΜΒΑΝΟΝΤΑΣ ΥΠΟΨΗ ότι στην υπερατλαντική διακήρυξη που ενέκριναν η Ευρωπαϊκή Κοινότητα και τα κράτη μέλη της και η κυβέρνηση των Ηνωμένων Πολιτειών της Αμερικής το Νοέμβριο 1990 γίνεται σαφής αναφορά στην ενίσχυση της αμοιβαίας συνεργασίας σε διάφορους τομείς που αφορούν άμεσα την παρούσα και μελλοντική ευημερία των πολιτών τους, όπως ανταλλαγές και κοινά προγράμματα στον τομέα της εκπαίδευσης και του πολιτισμού, συμπεριλαμβανομένων των ανταλλαγών ακαδημαϊκών και νέων,

ΑΝΑΓΝΩΡΙΖΟΝΤΑΣ την καθοριστική συμβολή της εκπαίδευσης και της κατάρτισης στην ανάπτυξη ανθρώπινου δυναμικού ικανού να συμμετέχει σε μια παγκόσμια οικονομία που βασίζεται στη γνώση,

ΕΚΤΙΜΩΝΤΑΣ ότι τα μέρη έχουν κοινό συμφέρον από τη συνεργασία στον τομέα της τριτοβάθμιας εκπαίδευσης και επαγγελματικής κατάρτισης, ως μέρος της ευρύτερης συνεργασίας που υπάρχει ήδη ανάμεσα στην Ευρωπαϊκή Κοινότητα και τις ΗΠΑ,

ΑΝΑΜΕΝΟΝΤΑΣ αμοιβαία οφέλη από τις δραστηριότητες συνεργασίας στον τομέα της τριτοβάθμιας εκπαίδευσης και της επαγγελματικής κατάρτισης,

ΕΚΤΙΜΩΝΤΑΣ τις θετικές εμπειρίες που αποκόμισαν και οι δύο πλευρές κατά τη διάρκεια της διερευνητικής φάσης για τη συνεργασία στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης,

ΕΠΙΘΥΜΟΝΤΑΣ τη δημιουργία μιας επίσημης βάσης για την υλοποίηση δραστηριοτήτων συνεργασίας στον τομέα της τριτοβάθμιας εκπαίδευσης και επαγγελματικής εκπαίδευσης και κατάρτισης,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Σκοπός

Η παρούσα συμφωνία καταρτίζει ένα πρόγραμμα συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης (στο εξής αναφέρεται ως «πρόγραμμα») μεταξύ της Ευρωπαϊκής Κοινότητας και των Ηνωμένων Πολιτειών της Αμερικής.

Άρθρο 2

Στόχοι

Οι στόχοι του προγράμματος περιλαμβάνουν:

1. προώθηση αμοιβαίας κατανόησης μεταξύ των λαών της Ευρωπαϊκής Κοινότητας και των Ηνωμένων Πολιτειών της Αμερικής καθώς και μιας ευρύτερης γνώσης των γλωσσών, των πολιτισμών και των θεσμών τους 7

2. βελτίωση της ποιοτικής εξέλιξης του ανθρώπινου δυναμικού τόσο στην Ευρωπαϊκή Κοινότητα όσο και στις Ηνωμένες Πολιτείες της Αμερικής 7

3. παροχή κινήτρων για τη συνεργασία, με επίκεντρο τους σπουδαστές, στον τομέα της τριτοβάθμιας εκπαίδευσης και της επαγγελματικής κατάρτισης, μεταξύ των διαφόρων περιφερειών της Ευρωπαϊκής Κοινότητας και των Ηνωμένων Πολιτειών της Αμερικής 7

4. ποιοτική βελτίωση της κινητικότητας των σπουδαστών και από τις δύο πλευρές του Ατλαντικού, στην οποία θα συμπεριλαμβάνεται η προώθηση της αμοιβαίας κατανόησης και αναγνώρισης και έτσι της δυνατότητας μεταφοράς των ακαδημαϊκών μονάδων 7

5. ενθάρρυνση της ανταλλαγής εμπειριών σχετικά με νέες εξελίξεις στον τομέα της τριτοβάθμιας εκπαίδευσης και επαγγελματικής κατάρτισης 7

6. προώθηση της συνεργασίας μεταξύ των ιδρυμάτων της τριτοβάθμιας εκπαίδευσης και της επαγγελματικής εκπαίδευσης και κατάρτισης, καθώς και μεταξύ επαγγελματικών ενώσεων δημοσίων αρχών, επιχειρήσεων και άλλων κατάλληλων ενώσεων στην Ευρωπαϊκή Κοινότητα και τις Ηνωμένες Πολιτείες της Αμερικής 7

7. εισαγωγή μιας ευρωπαϊκής και μιας αμερικανικής διάστασης στην υπερατλαντική συνεργασία στον τομέά της τριτοβάθμιας εκπαίδευσης και της επαγγελματικής εκπαίδευσης και κατάρτισης 7

8. συμπλήρωση διμερών προγραμμάτων που υπάρχουν ανάμεσα στα κράτη μέλη της Ευρωπαϊκής Κοινότητας και τις ΗΠΑ, καθώς και άλλων προγραμμάτων και πρωτοβουλιών στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης, στην Ευρωπαϊκή Κοινότητα και τις Ηνωμένες Πολιτείες της Αμερικής.

Άρθρο 3

Βασικές αρχές

Η συνεργασία σύμφωνα με αυτήν τη συμφωνία θα διέπεται από τις ακόλουθες βασικές αρχές:

1. πλήρης σεβασμός των αρμοδιοτήτων των κρατών μελών της Ευρωπαϊκής Κοινότητας και των Ηνωμένων Πολιτειών της Αμερικής καθώς και της αυτονομίας των ιδρυμάτων της τριτοβάθμιας εκπαίδευσης 7

2. αμοιβαίο όφελος από τις ενέργειες που διενεργούνται βάσει της συμφωνίας 7

3. ορθολογική παροχή αρχικού κεφαλαίου για ένα ευρύ φάσμα νεωτεριστικών προγραμμάτων, τα οποία δημιουργούν νέες υποδομές και δεσμούς και μακροπρόθεσμα αυτοχρηματοδοτούμενα, χωρίς ή με ελάχιστη συνεχή χρηματοδότηση από τα συμβαλλόμενα μέρη 7

4. αντιπροσώπευση της πλήρους γεωγραφικής, πολιτιστικής και κοινωνικής πολυμορφίας της Ευρωπαϊκής Κοινότητας και των Ηνωμένων Πολιτειών της Αμερικής 7

5. επιλογή των σχεδίων σε ανταγωνιστική βάση, λαμβάνοντας υπόψη τις παραπάνω αρχές.

Άρθρο 4

Πεδίο εφαρμογής

Οι ενέργειες, βάσει της παρούσας συμφωνίας, που αναφέρονται λεπτομερώς στο παράρτημα που αποτελεί αναπόσπαστο μέρος αυτής της συμφωνίας μπορούν να περιλαμβάνουν τα ακόλουθα:

α) κοινά σχέδια που εκτελούνται από κοινοπραξίες ιδρυμάτων στην ΕΚ και κοινοπραξίες ιδρυμάτων στις ΗΠΑ. Αυτές οι κοινοπραξίες μπορούν να απαρτίζονται από ιδρύματα της τριτοβάθμιας εκπαίδευσης και επαγγελματικής εκπαίδευσης και κατάρτισης καθώς και άλλους ανάλογους οργανισμούς. Τα προγράμματα θα ανταποκρίνονται στις ανάγκες ανάπτυξης της θεσμικής συνεργασίας ανάμεσα στο προσωπικό και στους διδάσκοντες και της διεύρυνσης και ενίσχυσης των ανταλλαγών σπουδαστών ανάμεσα στα συμβαλλόμενα μέρη 7

β) ανταλλαγές πληροφοριών και εμπειριών στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης για την προώθηση του διαλόγου ανάμεσα στην Ευρωπαϊκή Κοινότητα και τις Ηνωμένες Πολιτείες της Αμερικής 7

γ) η παροχή υποτροφιών στα πλαίσια του προγράμματος Fulbright για πολίτες της Ευρωπαϊκής Κοινότητας και των ΗΠΑ, για τη μελέτη, την έρευνα και διδασκαλία σχετικά με θέματα που αφορούν την Ευρωπαϊκή Κοινότητα και τις σχέσεις ΕΚ/ΗΠΑ 7

δ) συμπληρωματικά μέτρα, συμπεριλαμβανομένης της τεχνικής υποστήριξης.

Άρθρο 5

Μεικτή επιτροπή

1. Δημιουργείται μία μεικτή επιτροπή η οποία συντίθεται από ισάριθμους εκπροσώπους κάθε συμβαλλόμενου μέρους.

2. Αποστολή της μεικτής επιτροπής θα είναι:

α) επισκόπηση των δραστηριοτήτων συνεργασίας που προβλέπονται από την παρούσα συμφωνία 7

β) υποβολή ετήσιας έκθεσης στα συμβαλλόμενα μέρη σχετικά με το επίπεδο, το καθεστώς και την αποτελεσματικότητα των κοινών δραστηριοτήτων που αναπτύσσονται σύμφωνα με αυτήν τη συμφωνία.

3. Η μεικτή επιτροπή συνεδριάζει μία φορά το χρόνο. Οι ετήσιες συνεδριάσεις διεξάγονται εκ περιτροπής στην Ευρωπαϊκή Κοινότητα και στις Ηνωμένες Πολιτείες της Αμερικής. Άλλες συνεδριάσεις μπορούν να διεξάγονται μετά από αμοιβαία συμφωνία.

4. Οι αποφάσεις της μεικτής επιτροπής λαμβάνονται συνεναιτικά. Συντάσσονται, για κάθε συνεδρίαση, πρακτικά που περιλαμβάνουν κατάλογο των αποφάσεων και των κύριων σημείων της συζήτησης. Τα πρακτικά εγκρίνονται από τα πρόσωπα εκείνα που επιλέγονται από κάθε πλευρά για να προεδρεύουν από κοινού στις συνεδριάσεις και υποβάλλονται μαζί με την ετήσια έκθεση στους αρμόδιους υπαλλήλους, σε υπουργικό επίπεδο, των συμβεβλημένων μερών.

Άρθρο 6

Επίβλεψη και αξιολόγηση

Οι ενέργειες βάσει του προγράμματος παρακολουθούνται και αξιολογούνται με τον αρμόζοντα τρόπο. Αυτό επιτρέπει, ανάλογα με τις ανάγκες, τον επαναπροσανατολισμό των ενεργειών υπό το πρίσμα των αναγκών ή των δυνατοτήτων που θα εμφανιστούν κατά τη διάρκεια της εφαρμογής του.

Άρθρο 7

Χρηματοδότηση

1. Οι κοινές δραστηριότητες υπόκεινται στη διαθεσιμότητα των πόρων, στους ισχύοντες νόμους και ρυθμίσεις καθώς και στις πολιτικές και στα προγράμματα της Ευρωπαϊκής Κοινότητας και των Ηνωμένων Πολιτειών της Αμερικής. Η χρηματοδότηση είναι η μέγιστη δυνατή στη βάση ενός συνολικού καταμερισμού των πόρων ανάμεσα στα μέρη. Οι εταίροι θα πρέπει να προσφέρουν ενέργειες που θα είναι συγκρίσιμες σε οφέλη και πεδίο εφαρμογής.

2. Οι δαπάνες της μεικτής επιτροπής, ή εξ ονόματός της, βαρύνουν το μέρος του οποίου τα μέλη είναι υπεύθυνα. Δαπάνες που συνδέονται άμεσα με τις συνεδριάσεις της μεικτής Επιτροπής, εκτός από οδοιπορικά και έξοδα διαμονής, επιβαρύνουν το μέρος υποδοχής.

Άρθρο 8

Είσοδος προσωπικού

Κάθε μέρος προβαίνει σε όλες τις αναγκαίες ενέργειες για τη διευκόλυνση της εισόδου και της εξόδου στην επικράτειά του, του προσωπικού, των σπουδαστών, του υλικού και του εξοπλισμού του άλλου μέρους, που είναι απαραίτητο για τις κοινές δραστηριότητες στο πλαίσιο της παρούσας συμφωνίας.

Άρθρο 9

Λοιπές συμφωνίες

Η παρούσα συμφωνία δεν αντικαθιστά ή θίγει κατά οποιονδήποτε τρόπο άλλες δραστηριότητες που διεξάγονται μεταξύ των κρατών μελών της Ευρωπαϊκής Κοινότητας και των Ηνωμένων Πολιτειών της Αμερικής σε αυτούς τους τομείς.

Άρθρο 10

Γεωγραφικά όρια εφαρμογής

Η παρούσα συμφωνία εφαρμόζεται στα εδάφη όπου ισχύει η συνθήκη για τη ίδρυση της Ευρωπαϊκής Κοινότητας και σύμφωνα με τους όρους που προβλέπονται σε αυτήν τη συνθήκη καθώς και για την επικράτεια των Ηνωμένων Πολιτειών της Αμερικής.

Άρθρο 11

Έναρξη ισχύος και καταγγελία

1. Η παρούσα συμφωνία τίθεται σε ισχύ την πρώτη ημέρα του μήνα που ακολουθεί την ημερομηνία κατά την οποία τα μέρη γνωστοποιούν το ένα στο άλλο γραπτώς ότι έχουν πληρωθεί οι νόμιμες προϋποθέσεις για την έναρξη ισχύος της παρούσας συμφωνίας.

2. Η παρούσα συμφωνία ισχύει για πέντε χρόνια και μπορεί να παραταθεί με αμοιβαία συμφωνία. Τροποποιήσεις ή επεκτάσεις θα πρέπει να προτείνονται γραπτώς και αρχίζουν να ισχύουν την πρώτη ημέρα του μήνα που ακολουθεί την ημερομηνία κατά την οποία τα μέρη γνωστοποιούν αμοιβαία γραπτώς ότι πληρούνται οι προϋποθέσεις για την έναρξη ισχύος της συμφωνίας για τις τροποποιήσεις ή τις επεκτάσεις.

3. Η παρούσα συμφωνία μπορεί να καταγγελθεί οποτεδήποτε από κάθε μέρος, ύστερα από έγγραφη προειδοποίηση δώδεκα μηνών. Η εκπονή ή καταγγελία αυτής της συμφωνίας δεν επηρεάζει την ισχύ ή τη διάρκεια οποιασδήποτε συμφωνίας που έχει συναφθεί στα πλαίσιά της καθώς και τις δεσμεύσεις που προκύπτουν από το παράρτημα αυτής της συμφωνίας.

Άρθρο 12

Αυθεντικά κείμενα

Η παρούσα συμφωνία συντάσσεται εις διπλούν στην ισπανική, δανική, γερμανική, ελληνική, αγγλική, γαλλική, ιταλική, ολλανδική, πορτογαλική, φινλανδική και σουηδική γλώσσα. Όλα τα κείμενα είναι εξίσου αυθεντικά.

Εις πίστωση των ανωτέρω οι υπογεγραμμένοι πληρεξούσιοι υπέγραψαν την παρούσα συμφωνία.

ΠΑΡΑΡΤΗΜΑ

Ενέργεια 1 ΣΧΕΔΙΑ ΚΟΙΝΟΠΡΑΞΙΩΝ ΕΚ/ΗΠΑ

1. Τα μέρη υποστηρίζουν τα ιδρύματα της τριτοβάθμιας εκπαίδευσης και επαγγελματικής κατάρτισης που ιδρύουν κοινοπραξίες ΕΚ/ΗΠΑ με σκοπό την ανάληψη κοινών σχεδίων στον τομέα της τριτοβάθμιας εκπαίδευσης και επαγγελματικής εκπαίδευσης και κατάρτισης. Η Ευρωπαϊκή Κοινότητα θα παρέχει υποστήριξη στους εταίρους κοινοπραξιών από πλευράς Ευρωπαϊκής Κοινότητας και οι Ηνωμένες Πολιτείες της Αμερικής θα παρέχει υποστήριξη σε αμερικανούς εταίρους των κοινοπραξιών.

2. Κάθε κοινοπραξία πρέπει να αποτελείται από τουλάχιστον τρεις ενεργούς εταίρους από τους οποίους οι δύο τουλάχιστον πρέπει να είναι ιδρύματα της τριτοβάθμιας εκπαίδευσης και επαγγελματικής κατάρτισης, από κάθε μέρος, οι οποίοι θα πρέπει να προέρχονται από διαφορετικά κράτη μέλη της Ευρωπαϊκής Κοινότητας και από διαφορετικές Πολιτείες των Ηνωμένων Πολιτειών της Αμερικής. Οι τρίτοι εταίροι μπορούν να είναι ιδρύματα εκπαίδευσης και επαγγελματικής κατάρτισης ή άλλοι ανάλογοι οργανισμοί (π.χ. επιχειρήσεις, μη κυβερνητικές οργανώσεις, εμπορικά επιμελητήρια, ερευνητικά ιδρύματα) στο ίδιο ή άλλο κράτος μέλος ή Πολιτεία των ΗΠΑ. Σε ειδικές περιπτώσεις, στην περίπτωση των ΗΠΑ, δύο από τους θεσμικούς εταίρους μπορούν να είναι αυτόνομα παραρτήματα ενός μεγάλου δημόσιου πανεπιστήμιου, με έναν τρίτο θεσμικό εταίρο από μια άλλη Πολιτεία των ΗΠΑ. Κάθε κοινοπραξία θα πρέπει να εμπεριέχει, εκτός σπανίων εξαιρέσεων, την κινητικότητα των σπουδαστών, έχοντας ως στόχο την ισότητα στη ροή ανταλλαγών. Τα συμβεβλημένα μέρη συμφωνούν να βοηθήσουν στην κάλυψη των δαπανών των σπουδών στο εξωτερικό με μικρές υποτροφίες κινητικότητας.

3. Οι θεσμικές δραστηριότητες συνεργασίας μιας κοινοπραξίας υποστηρίζονται με μια αρχική χρηματοδότηση που δεν ξεπερνά υπό κανονικές συνθήκες τα τρία χρόνια.

4. Οι αρμόδιες αρχές κάθε πλευράς συμφωνούν αμοιβαία για τους επιλέξιμους θεματικούς τομείς των κοινοπραξιών ΕΚ/ΗΠΑ συμφωνούνται αμοιβαία από τις αρμόδιες αρχές κάθε πλευράς.

5. Οι επιλέξιμες για υποστήριξη δραστηριότητες μπορούν να περιλαμβάνουν:

- ανάπτυξη οργανωτικών πλαισίων για την κινητικότητα σπουδαστών, συμπεριλαμβανομένων τοποθετήσεων που προβλέπουν επαρκή γλωσσική προπαρασκευή και πλήρη ακαδημαϊκή αναγνώριση,

- ανταλλαγές σπουδαστών, διδακτικού προσωπικού, εκπαιδευτών και διοικητικών σε ιδρύματα της τριτοβάθμιας εκπαίδευσης και σε οργανισμούς επαγγελματικής κατάρτισης,

- κοινό σχεδιασμό καινοτόμων προγραμμάτων σπουδών, συμπεριλαμβανομένου του σχεδιασμού διδακτού υλικού, μεθόδων και διδακτέας ύλης,

- σύντομα εντατικά προγράμματα με ελάχιστη διάρκεια τριών εβδομάδων,

- ανάθεση διδασκαλικών καθηκόντων σε ένα συνεργαζόμενο ίδρυμα, ως μέρος του προγράμματος σπουδών,

- λοιπά νεωτεριστικά σχέδια, συμπεριλαμβανομένων νέων τεχνολογιών και τηλεδιδασκαλίας, που έχουν ως στόχο τη βελτίωση της ποιότητας της υπερατλαντικής συνεργασίας στον τομέα της τριτοβάθμιας εκπαίδευσης και επαγγελματικής εκπαίδευσης και κατάρτισης και την επίτευξη τουλάχιστον ενός από τους στόχους που ορίζονται στο άρθρο 2 αυτής της συμφωνίας.

6. Κάθε μέρος μπορεί να παρέχει οικονομική υποστήριξη σε σπουδαστές και στο διδακτικό και διοικητικό προσωπικό ιδρυμάτων της τριτοβάθμιας εκπαίδευσης και επαγγελματικής εκπαίδευσης και κατάρτισης στο έδαφός του, με στόχο την υπερατλαντική συνεργασία.

7. Η διαχείριση των κοινών σχεδίων γίνεται από τους αρμόδιους υπαλλήλους κάθε μέρους. Τα καθήκοντα αυτά περιλαμβάνουν:

- την επιλογή των όρων και διαδικασιών για την υποβολή προτάσεων, συμπεριλαμβανομένης της επεξεργασίας κοινών κατευθυντήριων γραμμών για τους αιτούντες,

- κατάρτιση του χρονοδιαγράμματος για τη δημοσίευση προσκλήσεων υποβολής προτάσεων, τις αντίστοιχες προθεσμίες και την επιλογή των προτάσεων,

- την παροχή πληροφοριών σχετικά με το πρόγραμμα και την εφαρμογή του,

- τον ορισμό ακαδημαϊκών συμβούλων και εμπειρογνωμόνων,

- τη σύσταση σχεδίων, για χρηματοδότηση, στις αρμόδιες αρχές κάθε μέρους,

- τη χρηματοδοτική διαχείριση,

- την επίβλεψη του προγράμματος.

Ενέργεια 2 ΣΥΜΠΛΗΡΩΜΑΤΙΚΕΣ ΕΝΕΡΓΕΙΕΣ

Τα μέρη μπορούν να προβούν στις ακόλουθες συμπληρωματικές ενέργειες:

1. ανταλλαγές πληροφοριών σχετικά με την τριτοβάθμια εκπαίδευση και την επαγγελματική εκπαίδευση και κατάρτιση, διαλέξεις για θέματα κοινού ενδιαφέροντος 7

2. παροχή υποτροφιών του ιδρύματος Fulbright για μελέτες, έρευνες και διδασκαλία σε θέματα που αφορούν την Ευρωπαϊκή Κοινότητα και τις σχέσεις ΕΚ/ΗΠΑ 7

3. ενέργειες για τη διευκόλυνση της διάδοσης πληροφοριών σχετικά με το πρόγραμμα, συμπεριλαμβανομένης της επεξεργασίας των αποτελεσμάτων και των προόδων των προγραμμάτων των κοινοπραξιών για χρήση από πιο ευρύ κοινό 7

4. παροχή τεχνικής υποστήριξης στο πρόγραμμα.